Batman fra fremtiden

Batman fra fremtiden (engelsk: Batman Beyond) er en amerikansk animert superhelt-tv-serie. Serien handler om en Batman (Terry McGinnis) i tenåringsalderen som slåss mot kriminalitet i en fremtidig Gotham City.

I Norge ble serien sendt med norsk tale på Cartoon Network under Toonami spalten.

Handling 
Historien begynner i år 2019. Dette var 20 år etter Batman: The Animated Series og The New Batman Adventures, og 15 til 17 år etter Justice League og Justice League Unlimited. Bruce Wayne, nå mot slutten av 50-årene, fortsetter å bekjempe kriminalitet som Batman i en ny høyteknologisk Batsuit. I det som skulle være et rutine-oppdrag, redningen av en kidnappet arving og datter av en gammel venn av ham, får Batman et mildt hjerteinfarkt. Han blir nesten slått i hjel av en av kidnapperne. Han blir tvunget til å forråde et livslangt prinsipp ved å true de kriminelle med en pistol, samme type våpen som myrdet foreldrene hans og drev ham til å begynne som Batman i utgangspunktet. Bruce skammer seg, og bestemmer han seg for å trekke seg tilbake fra å være Batman for alltid. På dette tidspunktet i livet hans, har hovmesteren hans - og nære fortrolige Alfred Pennyworth - samt andre nære allierte som kommissær James Gordon, Dr. Leslie Thompkins, Hamilton Hill, Harvey Bullock, Renee Montoya, Lucius Fox og Summer Gleeson enten gått av med pensjon eller døde av naturlige årsaker.

Batmans tidligere fiender: Jokeren, Harley Quinn, Two-Face, Mad Hatter, Bane, Clayface, Ra's al Ghul og datteren hans Talia, Phantasm, Ventriloquist, Scarface, Firefly, Mr. Freeze, Baby-Doll og Killer Croc er alle enten i fengsel, reist fra byen, blitt lovlydige borgere, har forsvunnet, eller er døde. Batman har også kuttet båndene med, og meldt seg helt ut, av Justice League. Historien hopper 20 år videre til 2039 i Neo-Gotham, en futuristisk versjon av Gotham City, en megalopolis med svimlende høyblokker og flygende kjøretøy drevet av overklasse-samfunnet. Bruce er nå en mann i 70-årene som lever i bitter isolasjon ved Wayne Manor, uten noen annen følgesvenn enn vakthunden Ace. Terry McGinnis er en atletisk 16 år gammel videregående elev, som har problemer i forholdet sitt til faren Warren McGinnis.

En kveld møter han kjæresten sin Dana Tan, bare for å bli trakassert av en gjeng kalt Jokerz. En høyhastighets motorsykkel-jakt mellom ham og Jokerz ender på eiendommen til Wayne Manor, hvor de støter på den eldre Bruce Wayne. Han og Terry avverger gjengen, men denne anstrengelsen forverrer Bruces hjerte-problemer. Terry hjelper ham tilbake til herregården hans. Men når han utforsker herskapshuset, snubler han over inngangen til BatCave og oppdager dermed Bruces hemmeligheter - bare for å bli jagd vekk av en sint Bruce Wayne. Terry vender deretter hjem for å oppdage at faren hans er blitt myrdet, tilsynelatende av de hevngjerrige Jokerz. Kort tid senere oppdager han imidlertid at faren hans hadde snublet over informasjon om produksjonen av ulovlige kjemisk våpen av Derek Powers gjennom Wayne-Powers (Wayne Enterprises hadde fusjonert med Powers sitt selskap for lenge siden) og at mannen som faktisk er ansvarlig for drapet på faren hans er Powers sin personlige assistent og livvakt Mr. Fixx.

Terry går til Bruce som ber Terry ta med seg bevisene til Barbara Gordon, den nåværende politi-kommisæren. Terry stjeler deretter drakten til Batman, og han har til hensikt å stille Powers for retten. Bruce motsetter seg først dette, og krever at han skal returnere drakten. Men Terry overbeviser Bruce om å la ham ta på seg Batman-mantelen, og beseirer deretter Mr. Fixx. Men under konfrontasjonen blir Powers utsatt for kjemikalet, og tvunget til å flykte i skjul for å få behandling. Men han går gjennom en mutasjon, selv om han bruker kunstig hud for å skjule skader etter ulykken. Når han innser at kriminalitet og korrupsjon florerer i Gotham uten Batmans tilstedeværelse, tilbyr Bruce ham muligheten til å påta seg rollen som Batman. Bruce går også med på å veilede Terry, som i bytte skal arbeide for Bruce som sjåfør og assistent slik at Terry kan forsørge familien sin.

Den nye Batman utvikler etter hvert sine egne fiender, men møter også noen av hans mentors tidligere motstandere. Deriblant en for-ynget Mr. Freeze, Bane som nå har blitt et skall av hans tidligere jeg. Ra's al Ghul, og til og med Jokeren selv - gjenfødt via en spesiell mikrobrikke i hjernen. Men Terry finner også en rekke allierte i Neo-Gotham, inkludert data-geniet Maxine Gibson. Etter å ha oppdaget Batmans hemmelige identitet, hjelper Maxine ham og Terry med blant annet hacking eller andre oppgaver. Politi-kommissær Barbara Gordon begynner også å samarbeide med Terry, og hun innrømmer at byen deres trenger en Batman.

Engelske/originale stemmer 

 Will Friedle som Terry McGinnis / Batman
 Kevin Conroy som Bruce Wayne
 Cree Summer som Maxine «Max» Gibson
 Lauren Tom som Dana Tan
 Frank Welker som Ace
 Stockard Channing (1999–2000) som Barbara Gordon
 Angie Harmon (2000) som Barbara Gordon

Eksterne lenker 
 

Animerte komiserier fra USA
TV-serier fra 1990-årene, fra USA
TV-serier fra 2000-årene, fra USA